**Bilag B: Orientering fra kontaktpersonen**

**Stillingen som administrativ leder**

Sognet modtog 18 ansøgninger og inviterede seks kandidater til 1. samtale og to til 2. samtale. Et enigt ansættelsesudvalg pegede på Gert Møller Thaysen, der tiltræder som ny administrativ leder 1. maj. Gert er 58 år og oprindelig uddannet som folkeskole- og indvandrerlærer. Han har organisations- og ledelseserfaring fra bl.a. AOF, SAS, Københavns Kommune og Danske Psykomotoriske Terapeuter. Han har siden december 2024 været medlem af menighedsrådet i Store Heddinge Sogn, hvor han er kontaktperson. Vi glæder os meget til at få Gert ombord.

**Arbejdspladsvurdering**

Personale- og arbejdsmiljøudvalget har udarbejdet et APV-spørgeskema, som er sendt ud til medarbejderne til besvarelse ultimo april. Dette vil give den nye administrative leder et grundlag at starte på.

**Personalehåndbog**

Kontaktpersonen har udarbejdet et udkast til en personalehåndbog for sognet. Dette arbejde videreføres af den nye administrative leder, som vil stå for at forhandle de enkelte afsnit på plads med medarbejderne.